RINCONETE-WEB	Li balhèc eth soldat tres quarts, e en un virament de uelhs tornèc ena plaça entà non pèrder eth hiu; pr'amor que tanben d'aguesta diligéncia les avertic er asturiano, e de qué quan arribèsse peish mund (ei a díder: ables, o sardines o pegoses) be ne poirien cuélher bèri uns e hèr-se a vier es guanhs, aumens entàs despenes deth dia; mès qu'aquerò ac auien de hèr damb sagacitat e compde, entà que non perdessen eth credit, qu'ère çò que mès importaue en aqueth exercici.